मुलुकका लागि दीर्घकालीन प्रमुख चिन्ताको विषयचाहिँ अहिलेको डा केसी प्रकरणलाई अदालतले कसरी सुरक्षित निप्टारा गराउँछ भन्ने मात्र होइन । चिन्ता के चाहिँ हो भने पराजुली, देउवा वा कार्की अब यो प्रवृत्तिको अपवाद रहेनन् । नैतिक प्रधिकार शून्यमा झरेका मानिसहरू अति उच्च पदमा पुग्ने र तिनले ‘म नै राज्य हुँ’ भन्ने व्यवहार प्रदर्शन गर्ने प्रवृत्ति हाम्रा लागि निरन्तरको नियति बन्दै छ ।
